פרנץ קרום

פרנץ קרום (בגרמנית: Franz Krumm, נולד ב-16 באוקטובר 1909 בגרמניה, נפטר ב-9 במרץ 1943 באוריול שברוסיה) היה כדורגלן גרמני ששיחק בעמדת החלוץ בבאיירן מינכן ובמינכן 1860.

ביוגרפיה
קרום החל את קריירת הבוגרים שלו בשנת 1931 בבאיירן מינכן כאשר היה בן 22, והיה חלק מקבוצה חזקה שכללה שחקנים כמו קונראד היידקאמפ, יוזף ברגמאייר ואוסקר רוהר. קרום סייע לבאיירן מינכן לזכות באליפות גרמניה בשנת 1932, שהתנהלה אז בשיטת נוק-אאוט, לאחר שכבש שער בניצחון 2-0 בגמר מול איינטרכט פרנקפורט. קרום שיחק בסך הכל שבע עונות בבאיירן מינכן. ובשנת 1938 חצה את הכביש אל היריבה העירונית מינכן 1860, בה שיחק עד 1943, השנה בה נהרג במלחמת העולם השנייה.

לקרום שתי הופעות בנבחרת גרמניה, בהן כבש שער אחד.

קרום נשלח במלחמת העולם השנייה להילחם בחזית המזרחית, ומצא את מותו בשנת 1943 באוריול שברוסיה, בגיל 33. גם חברו לבאיירן מינכן יוזף ברגמאייר מצא את מותו במלחמה באותו מקום, ארבעה ימים מוקדם יותר.

קישורים חיצוניים 

כדורגלני באיירן מינכן
כדורגלני מינכן 1860
חלוצי כדורגל גרמנים
כדורגלנים גרמנים
כדורגלני נבחרת גרמניה

גרמנים שנולדו ב-1909
גרמנים שנפטרו ב-1943